Antonio Alonso de la Torre, al que debemos abondos trabayos sobre arte (ente otros un revelador estudiu del pintor Luis Pardo), publica agora la recoyida que  fexo, nos últimos quince años, de la lliteratura de tresmisión oral de Villamexín, el so pueblu familiar nel conceyu de Proaza. Los 728 textos publicaos tán ordenaos en dieciséis apartaos, entamando poles cosadielles y terminando polos rezos. Entemedies hai traballingües, dichos, cuentos de distintes tipoloxíes, histories locales, supersticiones, cantares y romances, quel recopilador pon en relación con otros de diversos puntos dAsturies o dEuropa. Dendel puntu de vista llingüísticu esti trabayu permite ver  la vitalidá que sigue teniendo lasturianu; sicasí, nos informantes más mozos empieza a vese cómo entren con claridá los castellanismos, anque la sintaxis sigue siendo asturiana.